A fora

Guasi chimbighentos si nd'at tusu1
de miliones in calch'istajone.
Istadu est pagas dies in presone
poi l'an libberadu dae reclusu.

E po lezitimare tantu abbusu
l'at cuntzessu sa gratzia Leone2,
ca che unu chi furat un'anzone
l'an cundennadu, o pagu 'e piusu.

Che-i su ladru chi Gesus in rughe
at peldonadu (ma fut crotzifissu
e serradu at sos ojos a sa lughe),

a-i custu esser libberu an permissu
comente déndeli un'ischitzanughe,
che chi su Iadru no esserat issu.

Su bindighi 'e Santu Aine 1974

1Tusu: Tosato (nel senso di ripulito di beni e denari);
2Leone: il presidente della repubblica che firmò la grazia.